3 जुलाई 2018 को विश्व के सबसे छोटे और हल्के वजन वाले अत्याधुनिक सुपरसोनिक विमानों में से एक एचएएल तेजस को भारतीय वायु सेना की 45 स्क्वाड्रन ‘फ्लाइंग डैगर्स‘ में शामिल किया गया। इसी के साथ तेजस राष्ट्र की वायु सुरक्षा के लिए सक्रिय युद्धक भूमिका में भारतीय सेना में शामिल हुआ। हमें ध्यान देना चाहिए कि 5 फरवरी 2018 को अमेरिकी वायुसेना के चीफ जनरल डेविड एल गोल्डफिन ने जोधपुर, राजस्थान स्थित भारतीय वायुसेना स्टेशन से तेजस में उड़ान भरने वाले प्रथम विदेशी सैन्य प्रमुख बने।